### Beslutning

Godkendt.

Afbud: Boe Jepsen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Røsnæs lokalområde søger om frigivelse af midler til etablering af en allé af kirsebærtræer, der skal adskille eng og boldbaner på sportspladsen.

## Indstillinger

Direktøren indstiller, at ansøgningen imødekommes med en rammebevilling på 25.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

[adresse] lokalområde har 166.000 kr. til rådighed i Få det fikset puljen. Lokalområdet har afholdt borgermøde den 25. november 2024, hvor der blev godkendt 6 projekter, heraf etablering af allé af kirsebærtræer der adskiller eng og boldbaner ved sportspladsen.

Formålet med kirsebæralléen er at agere forårsbebuder for borgere i lokalområdet, at give et flot udsyn fra stien ved klubhuset og at give skygge og læ. Alléen består af 11 træer med en afstand på 10 meter og træerne kommer til at stå forskudt i 2 rækker. Træerne placeres, så kommunens maskiner, der vedligeholder området, kan passere. Træerne bliver plantet med opbindingspæle til de første 2 sæsoner og vandingsposer til den første tid efter plantning og til tørre perioder.

Projektet søger om 25.000 kr. ekskl. moms.

*Drift og vedligeholdelse*

Der vil være afledte drifts- og vedligeholdelsesudgifter til tre års etableringspleje til den nye beplantning. Omkostningerne estimeres til at være i gennemsnit 15.000 kr. om året de første tre år til etableringspleje. Efter de første 3 år estimeres plejen af træerne at koste 800 kr. årligt. Lokalområdet står selv for at vedligeholde sti og græsslåning under træerne.

*Administrationens bemærkninger*

Projektet opfylder rammerne for anvendelse af puljen. Administrationen støtter op om projektet.

## Økonomiske konsekvenser

[adresse] lokalområde har 166.000 kr. tilbage i deres Få det fikset pulje.

Det samlede beløb, der søges om, til etablering af udeaktiviteter udgør 25.000 kr. Hvis projektet godkendes udgør restrådighedsbeløbet herefter 141.000 kr.

[adresse] bemærkninger er indarbejdet i sagen.

### Sagens forløb

22/10/2025 Økonomiudvalget
Anbefales.